Tu anlu 1906 familia Martin s-purtâ Scopia iu ńiclu Nicola bitisi sculia elementarâ româneascâ. Nica di atumțea spuse vreare câtrâ pictura. Sculia di mese u nchisi tu vârgâreasca a u bitisi di sârbeasca ghimnazie, cata condițiile politicali pi Balcan. Tu idyiul chiro intereslu câtrâ pictura lu duse tu atelielu a cunuscutlui zagraf di Machedonie Dimitrie Papradișchi iu u nvițâ tehnica elementarâ di picturâ cu fresche di Vizantie.